OpenLLM-France/wikimedia huggingface dataset:
# Sketla Segobrani vol3/Rann 23

| ◄ Rouantelez Roudon | Medua an Iberiadez | An doueed a yeas da Roudon ► |
War ar rouantelez-se e renas d’an diweza Medua an Iberiadez. Ha n’eo ket heb abeg ez oa bet anvet Medua, gant ker kaer ez oa he c’hened ma vezve diwarni ar baotred kerkouls ha diwar bïer pe zour-mel. Eno ez oa dalc’h he nerz, hag ivez en he strobinellou. Eun huderez dispar a oa anezi pa sente outi tan, mor hag avel. Bep bloaz e rae eul lidlazad da vammou an douar. Hag eul lidlazad disked n’oa ket hennez, o veza ma ’z oa hi eo a lazed. E kanv edo an holl vro. Hogen ne bade maro ar rouanez nemet berr-amzer. Adveva a rae eun nebeut goude, ha ganti ec’h adveve ar rouantelez. En deiz ma varvje da vat ar rouanez ez afe ar rouantelez da get.
Tud Iberia a lavar ez oa boas rouanez Roudon da zilenn bep bloaz da bried ar gwaz eus he rouantelez a vije an dellezeka d’he c’harantez. Diwar an enor-dreist-se ne zeue d’ar gwaz neb beli. Hag hen pried ar rouanez n’oa ket roue evit-se. Bet he doa Medua da bried lerc’h-war-lerc’h an holl wazed kaloneka, krenva ha skiantela eus he rouantelez, ne vern a be liou, ne vern a be ouenn e vijent, ha bet d’ezi diwarno holl krouadurien. Ha bep tro ma teue en he rouantelez divroïdi, hag i neuziet-dreist, e stage ar rouanez d’o arnodi e meur a stumm da c’houzout ha par ez oa d’o neuz-vat o meiz hag o c’hadarnded. Ha trec’h e teuent eus an arnodou-ze, en em unani a rae ganto da gaout diwarno mibien.
Medubriga, hennez ez oa ano al lec’h ma veve rouanez Roudon. Eur c’hrenvlec’h-mein galloudek ez oa o sevel tost a-walc’h d’ar mor, war lein eur grec’hienn roc’hellek. An dismantrou anezan a zo bet diskouezet d’in hag em eus o gweladennet. En he sav eman bepred ar voger-dro ; steuziet, avat, an ti-meur e-kreiz ar mogeriadur. Er gompezenn, e-harz ar grec’hienn, ez oa, e grez an ti-meur, eur geoded vras anvet Tarvenna a zo bet pulluc’het gand an doueed. El lec’h ma save n’eus breman nemet raden, balan ha geot-strouez. Eus an tïez anezi ne van ken nemet poullou dam-atredaouet ma ra al lern o annez enno. War-dro eno e tiskouezer c’hoaz diskaraduriou all, eur voger graet a vein bras a reer anezi « Karc’har ar ouestlidi » hag, er grec’hienn, dereziou he doa ar rouanez graet bena er roc’h, d’ezi da arvesti ac’hano ouz ar c’hoarïou hag an emgannou tirvi er gompezenn.
* ↑ Kenveria Medh (Epopée celtique, p. 109-125), « the Queen of Roy (Red) » (Banrigh na Ruaedhe), Macdougall, op. citato.
* ↑ Frazer, le Rameau d’Or, III (Cultes agraires et sylvestres), pp. 61-78, 127-141.
* ↑ Kenveria Frazer, I, p. 230.
* ↑ Kenveria Rev. celt, 1911, pp. 232-6.
* ↑ Kêr grenv eus an ano-ze (Medubriga) e Luzitania, D’Arbois, Noms gaulois, p. 126.
* ↑ War an ano-kêr-ze sellout D’Arbois, les Celtes, p. 50. Diwar tarvos « taro ». Diwar-benn an dilostger -enna en anoiou-kêriou, sellout Philippon, les Ibères, p. 52.
* ↑ Kenveria R. Dussaud, les civilisations préhelléniques, eil mouladur, p. 67 (sk. 46), p. 71, p. 72 (sk. 50), p. 394 (sk. 290), p. 395 ; Glotz, la Civilisation égéenne, Paris, 1923, p. 341, (sk. 51).
# Sketla Segobrani vol3/Rann 16

| ◄ Diwar-benn al Linvadenn-Veur anvet « Beuzadeg ar Ramzed » ha pe abeg a voe d'ezi : muntr Belos, mab Liros hag Anatla | Roudennou al Linvadenn-Veur | Al lidou da genver deiz-ha-bloaz maro Belos, mab Liros hag Anatla ► |
Eus al linvadenn-veur hag an darvoud a voe kiriek d’ezan, da lavarout eo muntr pried glan Sirona, e van hizio c’hoaz roudennou anat. Pa zinaozias ar mor, e kasas gantan ar miled a oa en e greiz beteg e lein an uhela meneziou, ha gand ar froudou en em henchet war e c’horre e voe douget korfou maro loened ar C’hreisteiz e rann-ved an Hanternoz. Evel-se e c’hoarvezas an taol, p’am eus gallet her gwiria va-unan. P’edon o treuzi an Tauros a-gevret gant Kassignatos, e welis, pell diouz pep mor, en tu-hont da c’houec’h mil ilinad uhelder a-us da zouriou ar mor nesa, er rec’hier a sav a-zioc’h oabl ar c'houmoul, louc’hadur kregin-mor hag i peur-henvel ouz ar c’hregin a guntuilher en aod ar mor-Bras. Er Vinolandon ivez, er c’hreisteiz d’an Tauros em eus gwelet eun abardaez en eun draonienn, douarou enni nevez-disac’het gand ar glaoeier, eskern ramzel ha skilfou bras-meurbet. War an taol, diouz a zezrevelle tud ar vro, e kredas d’in ez oa ze relegou ramzed ha brezelourien an Hen-amzer. Nemet, diwezatoc’h en Afrik, degouezet ganen gwelout korf-eskern eun olifant en e bez, ez anavezis ez oa a ouenn gand an olifanted an eskern-loened am boa gwelet er Vinolandon. Hogen, aba ez eus koun, ne deus ket a olifanted er vro-ze.
* ↑ Kenveria Châteaubriand, Génie du Christianisme, mouladur Garnier, 1871, I, p. 95.
* ↑ Diwar-benn « beredadou olifanted » an Itali, gwelout L. Figuier, la Terre avant le Déluge, pevare mouladur, Paris, 1864, p. 348. Eskern hen-olifanted an Europ sellet outo evel eskern ramzed gant Henamzeriz, hevelep levr, p. 334-5. E Manuel Déchelette, I, pp. 48-52, e vezo kavet kelenn a-zivout ar gouennou olifanted a veve en Europ e diwez an trihoalad hag e derou ar pevarhoalad : olifant amerikan pe olifant an Ohio (Mastodon), hen-olifant (Elephas antiquus), olifant kreisteizel (E. meridionalis), olifant hir-vlevek (E. primigenius). Gouennou frikorneged a zo bet kavet an eskern anezo a-gevret gant relegou an olifanted-ze : frikorneg etrusk (Rhinoceros etruscus), frikorneg Merek (R. Merckii), frikorneg hir-vlevek pe frikorneg fri-speurennek (R. trichorhinus). An dourvarc’h (hippopotamus major) a oa o veva ivez en Europ d’ar c’houlz-se. Diwar-benn an olifant hir-vlevek hag ar frikorneg fri-speurennek, sellout ouz Henry Fairfield Osborn, l’Origine et l’Evolution de la Vie, troïdigez c’hallek gant Sartiaux, Paris, 1921, p. 248, skeudennou 124-5 ; diwar-benn ar skeudennidigez anezo gant hemolc’herien c’houez hen-varevez ar maen, S. Reinach, Répertoire de l’art quaternaire, 1918, pp. 58, 69-72, 81, 137, 164-5, hag all.
# Sketla Segobrani vol3/Rann 25

| ◄ An doueed a yeas da Roudon | An dud a yeas da Roudon | Donedigez Esus ha Kernunnos ► |
Ano a zo ivez en danevellou eus brezelourien, re yaouank ha re goz, a gemeras penn o hent war-lerc’h an doueed, o kas tizout Roudon. Dre zouar ez eas darn, darn-all dre vor ; pengenni war an taol, avat, dibaot hini a hellas ober. Ne voe ket ar re a yae dre zouar evid en em ziwall diouz ar stignou a antelle outo ar pobladou ma treuzent an douarou anezo : ar maro pe ar sklavelez e voe o flanedenn. Pensea eo a reas ar re a yeas dre vor. Ha lonket gand ar mor o bagou, gand an euzviled-mor o c’horfou ! Pe c’hoaz, bet taolet en aod enezennou Albio hag Iverio, e voent dispennet ha debret gand eneziz. Ar re hepken o doa kemeret treiz war vagou roue Vassovindon a zeuas da benn o hent. Hogen dont en-dro ne rejont ket, lazet darn anezo gant tirvi Medua war leur-c’hoari Tarvenna, darn all ankounac’haet ganto o brôad e-kreiz plijadureziou hag emgannou ar rouantelez-hont.
Gand an dud deut dre vor e klevas Medua ano eus ar bagadou a oa aet da veva, hervez al Lezenn, e koadou an Hanternoz. En abeg da ze, dre ma vire ar bagadou al Lezenn a oa bet distaolet ganti ha gant he zadou, en em rôas ar rouanez d’o c’hasaat ha da glask o flastra. Kevredi a reas gant roueed an Atlanted m’en em astenn ar vro anezo, anvet Atlantis gand ar C’hresianed, er c’hornog d’al Libua, etre menez Atlas hag ar mor. Bez’ e oa gand ar roueed-se strolladou listri ha warno merdeidi akuit a save bep bloaz en hanternoz beteg Albio hag Iverio. Piaoua a rejont ouspenn, evid eur pennad, enez Gadira gant he forz-mor hag an tour krenv a sav ennan. War atiz Medua, e voe kaset ganto da vro ar Goularz tri mab Morigenos an Estren, d’ezo da gefridi gwalla an teir gwerc’hez a oa o ren bagad an Alc’houeder ha beza dre ze kiriek d’ar bagad da vont da goll. An taol-ze am eus danevellet ha lavaret penaos na zeuas ket da benn-mat ganto.
* ↑ Rhys, Celtic Heathendom, p. 153-4. — Diwar-benn debrerien-dud Albio hag Iverio, sellout Strabon, IV, 5, 4 ; Diodôros, V, 32 ; D’Arbois, Premiers Habitants, II, eil mouladur, pp, 13-4.
* ↑ Berlioux, les Atlantes, p. 37-58.
* ↑ Kenveria Déchelette, Manuel, II, p. 562-4.
# Sketla Segobrani vol3/Rann 18

| ◄ Al lidou da genver deiz-ha-bloaz maro Belos, mab Liros hag Anatla | Linvadenn mibien Segontios | Linvadenn Anna ► |
Pell goude, e voe eun eil linvadenn en hanternoz. Setu aman a zanevell war ze henaourien ar Venaped. Segontios « an Trec’hour », mab Ambros, a zeuas eus ar vro-Wenn war glann mor ar Goularz en amzer ar roue Senodonnos. Lazet gantan Arotêr « an arer », Sikelos « ar falzer », ha Morgês « ar semenner », tri roue ar Skaled, e tiazezas rouantelez an Ambroned war veuriadou ar gompezenn hag ar menez. Kemer a reas gantan merc’hed an tri roue trec’het hag o lakaat er e di, en e staoliou, en e barkou, da vala e greun, da brederia e gezeg, da c’horo e zaout, da vedi e heiz, e gerc’h. Ar vugale deut d’ezan diwar ar merc’hed-ze a voe miret gantan d’ober mevelien-alar, mesaerien, dougerien-c’hoafiou, dougerien-skouedou, simidi, bageerien, merdeidi, micherourien. Heuliet e voe ar skouer anezan gand e vibien, hag an hena eus ar re-man a rôas e verc’h Grannia da bried da Zumnu, roue Skaled ar Gwalarn. Da ziskredi eo e voe skuizet habaskted Belios gant kel lies all a dorridigeziou d’al lezenn en doa rôet. Bezet pe vezet, e c’hoarvezas, en eun nozvez goanv gwall-varradus, peurwenn-eon ar mor e-kreiz an amc’houlou, e krenas hag e c’houzizas an douar, hag e savas a-hed an aod, adalek Tastris beteg an enezennou en aber ar Rênos eun daer a c’harmadenn. Garm-emgann ar mor-Bras a oa o lammat a-benn-herr war zouar an dud ! Eus Tastris d’ar Rênos e voe beuzet-holl ar gompezenn war-hed meur a leoiad. Diouz ar beure, seiz leo pelloc’h er c’hreisteiz, pa zihunas broïz an doun-vro, e weljont ar mor e donnou deut da darza e-kenver d’o logellou, ha peurc’holo teven an arvor nevez a gorfou maro hag a benseou. Gand an dour-beuz-se e kollas an Ambroned frouezusa rann o c’hornad-bro. Eun niver bras anezo, en o zouez meur a roue, a oa bet beuzet ha, war eun dro ganto, pennou-chatal dreist-muzul. Brevet ez oa bet o holl listri ha kaset da get da viken o galloud war vor. Da heul ar gwall-zarvoud-ze eo e tilezjont an arvor evit mont, dindan renerez Deukes war-du ar c’hreisteiz hag ar mervent, hag enbrôa e Galia hag en Erkunia.
* ↑ Menaped, eur boblad eus hanternoz Galia, war aod aber ar Rênos.
* ↑ Diwar-benn an ano-ze sellout D’Arbois, Noms gaulois, p. 80-1. Anezan e teu Segontiaki « bugale pe sujidi Segontios », poblad a Vreiz-Veur.
* ↑ An daou ziweza eus an anoiou-ze a zo anezo er marevez liguriek eus istor an Itali, D’Arbois, Premiers Habitants, I, p. 327. Diwar-benn arotêr, hevelep levr, p. 215 ; ambros « nerzek, galloudek, spontus », p. 358-9. Diwar-benn an Ambroned, Rev. des Et. anc, 1916, p. 273.
* ↑ Kenveria D’Arbois, op. cit., II, p. 215.
# Rouanes an Ilis

Oberennoù damheñvel pe handelvoù all zo ivez, gwelout Rouanez an Iliz, Pried ar Spered-Santel.
| ◄ Rouanes vraz an Envou a zo hon Fatrones | Rouanes an Ilis | Kanomp a vouez uhel ► |
1. Rouanes an Ilis, pried ar Speret-Zantel, Mari, Mam da Jezus ha Mam an Ebestel, Dre ma ’z-omp kristenien hag ive ho pugale, Vit an Ilis hon Mam, kristenien hag ive ho pugale, Vit an Ilis hon Mam, ni ho pedo hirie,
Vit an Ilis hon Mam, ni ho pedo hirie.
2. Ar bed hag an ifern unanet gant ar gounar, Ra brezel d’an Ilis, dre-ol war an douar : Mes hoc’h hano, Mari, a spouron an drouk-speret ; Da zifen an Ilis, zavet eta, zavet ! (bis).
3. M’ho kwel, Ilis, ma Mam, vel gwejal lestrik zant Per, Losket war eur mor dôn hag a-dreuz d’ar rec’hier : Ar gouagenou a groz, dre-ol zo tevalijen ; Stereden euz ar mor, digaset sklerijen. (bis).
4. An Ilis er bed-man, vel Jezus, a gers ziouaz ! Spern war he fen zantel, war he diouskoua eur groaz : Mari, c’houi a heuille Jezus beteg ar C’halvar, Bezet gant an Ilis pa ’z eo leun a c’hlac’har. (bis).
5. Bezet ive, Gwerc’hes, gant an hini zo hanvet Tad an hol gristenien, Pastor an ol denvet, Sturier braz an Ilis, ha vikel Jezus ho Mab ; Zikouret, o Mari, hon Tad-Zantel ar Pab ! (bis).
6. Hon Tad-Zantel ar Pab, gantan ar Spered-Zantel, En deuz bet diskleriet, vel gwejal Gabriel, Hoc’h bet karget a c’hras ha konsevet hep pec’het : Evit ar Pab breman, pedet, Mari, pedet ! (bis).
7. An Ilis hag ar Pab gant an ol zo dilezet : D’an Ilis ha d’ar Pab ni zalc’ho, Bretonet ! Er mèz euz an Ilis n’euz ken nemet ar maro : Miret eta, Mari, an Ilis en hon bro ! (bis).
Rei a reomp daou-ugent de induljansou da gement hini a gano ar c’hantik-man gant devosion.
† AOGUSTIN, Eskop Zan-Briek ha Landreger.
(Tennet euz Leur Bugale Mari).
# Rouanes vraz an Envou a zo hon Fatrones

Oberennoù damheñvel pe handelvoù all zo ivez, gwelout Rouanez an Nenvou.
| ◄ Mari, hon Mam garantezus | Rouanes vraz an Envou a zo hon Fatrones | Rouanes an Ilis ► |
1.Rouanes vraz an Envou a zo hon Fatrones, En despet d’hon pec’hejou d’hon zempladures.
Diskan. C’houi zo bet, Gwerc’hes Vari, Mam vad hon tadou-koz :
Plijet genac’h warnomp ol skuil ive ho penoz !
2. D’he meuli pa vemp dinec’h aman e tiredomp, Ha da ouelan dirak-hi pa gouez anken warnomp.
3. Nag a glenvet ineou, nag a boaniou speret A zo bet aman ganti ’n ec’h ilis pareet !
4. Pegen dous eur blijadur a garg hon daoulagad Dal ma welomp ti hon Mam kuzet e mesk ar c’hoat !
5. Hon c’halon a drid enomp o klevet, dudius, Mouez he c’hloc’h teir gwej bemde o son an Angelus.
6. Paour ha pinvik e teskomp abred d’hon bugale Anavet ha zerviji Rouanes an Ele.
7. Talvoudusoc’h a vo d’he hag eürusoc’h ive, Kerzat eün en he lezen evit dastum leve.
8. Ar c’hroadur a gar Mari enem blij gant e dud, O poanial er gêr gante pel euz goual-skuer ha brud.
9. An den iaouank he chilaou ve gwel gantan mervel Evit offansi Doue dre eur pec’het marvel.
10. Evesat a ra bepret ha dreist peb tra d’an noz Euz plegou fal e galon hag ar vignonet foz.
11. Na ve klevet euz e beurs koms dizonest ebet : Dimeuz e zonjou zoken an drouk a ve skarzet.
12. Mar nem gav bugel Mari e mesk an dud estren. Na n-euz ket mez ouz ar Groaz nag euz ar Fe gristen.
13. Heuill a ra lezen ar zui ha lezen ar gwener Evel pa oa kreiz e vro gant e gerent er gêr.
14. Pa renfe hon Mam dener war ol he bugale Brao a vefe d’imp bevan an eil gant egile !
15. En ti pa vemp oll bodet o laret hon Fater Hon c’halon a lamp aman e kichen hec’h oter.
16. Er parkou pa labouromp e seblant d’imp are E tosteit d’hon bizitan, o Mam a drugare.
17. Kement den war ho touar ve glac’haret pe glanv Pa lak e fians enoc’h a gav e boaniou skanv.
18. Eürus neb a dremeno e vue pen-da-ben E skeud ilis hon Itron, didan he c’hurunen !
19. Eürusoc’h neb a varvo o c’hervel anezi Hag a vo beiet e gorf er veret, tal he zi!
20. Eno betek deiz ar varn na dous a vo kousket, Vel eur c’hrouadur gant e vam ’n e gavel luskellet !
K. G.
# Rouanez an Iliz, Pried ar Spered-Santel

Oberennoù damheñvel pe handelvoù all zo ivez, gwelout Rouanes an Ilis.
| ◄ Rouanez an Nenvou | Rouanez an Iliz, Pried ar Spered-Santel | Kanomp a vouez uhel ► |
* Rouanez an Iliz, Mari gwerc’hez santel
* Mari Mamm da Jezuz ha Mamm an ebestel
* Ni ’zo ho pugale betek eur hon maro
* ’vit an Iliz hon Mamm bemdez ni ho pedo. 2 w.
* Ar bed hag an ifern unanet gant kounnar,
* ’ra brezel d’an Iliz, dre-holl war an douar ;
* Met hoc’h hano, Mari, ’spouron an droukspered ;
* ’vit difenn an Iliz, da sevel ni ho ped. 2 w.
* M’ho kwel, Iliz, ma Mamm, ’vel gwechall lestr sant Per,
* O redek mor ar bed dastrewet a reier :
* Ar gwagenou a groz, dre-holl tenvalijenn ;
* O Steredenn ar mor, digasit sklerijenn ! 2 w.
* An Iliz er bed-man, ’vel Jezus ’gerz, siouaz !
* Spern war he fenn santel, war he diouskouaz eur groaz :
* Mari, c’houi heuille Jezuz war hent ar C’halvar,
* Bezit gant an Iliz pa ’z eo leun a c’hlac’har. 2 w.
* Bezit ivez, Gwerc’hez, gant ar Pab ’zo anvet
* Tad an holl gristenien, Pastor an holl zenved,
* Sturier bras an Iliz, vikel Jezuz, ho Mab ;
* Roit skoaz, o Mari, d’hon Tad Santel ar Pab ! 2 w.
* Hon Tad Santel ar Pab, gant ar Spered-Santel,
* En deus bet diskleriet vel an Ael Gabriel,
* Oc’h bet karget a c’hras ha krouet holl hep pec’hed ;
* Pedit evit hon Pab, o Mari, ni ho ped. 2 w.
* An Iliz hag ar Pab ’zo breman dilezet :
* D’an Iliz ha d’ar Pab, ni ’zalc’ho, Bretoned !
* Er-maez eus an Iliz n’euz ken ’met ar maro :
* Miret eta Mari, an Iliz en hon bro ! 2 w.
40 devez a « induljansou » a-berz an Ao Bouche, Eskob Sant-Brieg ha Landreger (Leur Bugale Mari).
# Rozen Kaudan

| ◄ Jabadao | Rozen Kaudan | Pardon Keluèn  ► |
* 1. É parréz Kaudan, é larér, gé,
* É hes ur rozennig tinér, gé.
* 2. É neptu ne vehé kavet
* Rozen ken kaer èl Iouañned.
* 3. Konz e hrér a men diméein,
* Mes pas d’en hani e blij d’ein.
* 4. Konz e hrér d’ein ag en Oriant,
* Mes tostoh kalz é ma me hoant
* 5. É parréz Kaudan, ér Goh-kér,
* Ha, mar klasket gout, ém fenhér.
* 6. Chetu é tont me haranté :
* — Diméamb en eil d’égilé.
* 7. — Na penaus diméein hun deu
* Hañni anomb nen des madeu ?
* 8. N’hun es na ti na loj erbet
* D’en noz, eit monet de gousket.
* 9. — Ni hrei hun deu él er glujar,
* Ni gouskou d’en noz ar en doar !
* 10. Ni hrei èl er réral eùé,
* Ni brenou ur bank, ur gulé ;
* 11. Ni brenou ur bank, ur gulé,
* Ur havelig doh é gosté.
* 12. Ur havelig doh é gosté,
* Eit luchennat hun haranté…
# Ronde (9)

| ◄ Ronde | Ronde | Ronde ► |
# Ronde et Jeu

| ◄ Berceuse et Ronde | Ronde et Jeu | Tro ► |
* Barzig ha barzig a Goneri,
* Ari e mab ar roue gand daou pe dri,
* Gand eur bagad a bichoned
* Ru ha gwenn ha violet.
# Rouanez an Nenvou

Oberennoù damheñvel pe handelvoù all zo ivez, gwelout Rouanes vraz an Envou a zo hon Fatrones.
| ◄ Mari, hon mamm garantezus | Rouanez an Nenvou | Rouanez an Iliz, Pried ar Spered-Santel ► |
* Rouanez vras an Nenvou a zo hon patronez
* En despet d’hon pec’hejou ha d’hon sempladurez.
* Diskan.
* C’houi zo bet Gwerc’hez Vari mamm vad hon tadou koz :
* Warnomp ivez ni ho ped da skuilha ho pennoz.
* Aman, pa vezomp dinec’h, d’he meuli e teuomp,
* Ha da ouela dirazi pa gouez anken warnomp.
* Nag a glenved eneou, nag a boaniou spered
* A zo bet aman ganti ’n hec’h iliz pareet !
* Pegen dous ar blijadur a garg hon daoulagad
* Dal ma welomp ti hon Mamm kuzet ’n eun tammig koad !
* Hon c’halon a drid ennomp o klevout, dudius,
* Mouez he c’hloc’h teir gwech bemdez o son an Anjeluz.
* Paour, pinvidik e teskomp abred d’hon bugale
* Anavezout, servija Rouanez an Aele(z).
* Talvoudusoc’h ’vo d’ezo, yac’husoc’h d’oc’h ene,
* Kerzout eeun gant he lezenn eget dastum leve.
* Ar bugel a gar Mari, en em blij gant e dud,
* O poanial er ger ganto pell diouz gwall-skouer ha brud.
* An den yaouank he selaou, ’vez gwell gantan mervel
* Eget glac’hari Doue dre eur pec’hed marvel.
* Mar ’n em gav bugel Mari e-touez an dud estren,
* N’en deus ket mez eus ar Groaz nag eus ar Feiz kristen
* Heulia ’ra lezenn ar sul ha lezenn ar gwener.
* Evel pa oa en e vro gant e gerent er ger.
* Eürus neb a dremeno e vuhez penn-da-benn,
* E skeud iliz hon Itron, dindan he c’hurunenn !
* Eürusoc’h neb a varvo ’n eul lavarout : « Mari ! »
* Hag a vo beziet e gorf er vered ’tal he zi !
* Eno betek deiz ar Varn, na brao e vo kousket,
* ’vel eur bugel gant e vamm ’n e gavell luskellet !
# Roulomp hon Yaouankiz

Oberennoù damheñvel pe handelvoù all zo ivez, gwelout Roulomp hon iaouankiz.
| ◄ Abad Plounevez | Roulomp hon Yaouankiz | Mamm an avalo ► |
* Me n’am eus nemet eur blank,
* Setu eno m’hol arc’hant ;
* Kemer me pe lezel me,
* Setu eno m’hol danve.
TRADUCTION. — Je n’ai qu’un blanc. (sou) — Voilà tout mon argent ; — Qu’on me prenne ou qu’on me laisse, — Voilà toute ma fortune !
Chanté par Yves Menguy, Pleven.
* N’am eus me ’met ugent miz
* Da ruilhal ma yaouankiz,
* N’am eus me ’met ugent miz
* Da ruilhal ma yaouankiz, ha keit a bado ’n ugent-ze,
* Me a zanso hag a ruilho, a keit a bado ’n ugent-ze,
* Me a zanso noz ha de !
TRADUCTION. — Je n’ai plus que vingt mois — Pour rouler ma jeunesse (bis) — Et tant que dureront ces vingt-là, — Je danserai, je roulerai, — Et tant que dureront ces vingt-là, — Je danserai nuit et jour.
Noté et communiqué par M. H. Guillerm, Trégunc.
* N’em eus nemet ugent miz
* Da roula ma yaouankiz.
* Keit ma pado ar re-ze,
* Me a roulo, me a reno,
* Keit ma pado ar re-ze,
* Me a roulo noz ha de.
TRADUCTION. — Je n’ai que vingt mois — A rouler ma jeunesse. — Tant que dureront ceux—là, — Je roulerai, je règnerai, — Tant que dureront ceux-là, — Je roulerai nuit et jour.
Chanté par M. Louis Dujardin. Saint-Renan.
# Roulomp hon iaouankiz

Oberennoù damheñvel pe handelvoù all zo ivez, gwelout Roulomp hon Yaouankiz.
| ◄ Person Clèrin | Roulomp hon iaouankiz | Mamm ann avalo ► |
Me n’am eus nemet eur blanc,
Setu eno m’ hol arc’hant !
 Kemer me, pe lezel me !
Setu eno m’ hol danve !
 Me n’am eus nemet eur miz
Da roula ma iaouankiz !
 Er miz-ze, keit ma pado,
Nin roulo hac a zono !
 Keit ma pado ar miz-ze,
Nin a danso, noz ha de !
 Dansomp ’ta, Mari Botad,
Ha bouchomp d’ar chopinad ;    Dansomp, pa e-man ar c’hiz,
Ha roulomp hon iaouankiz !
Catherine Renaud. — Pleyben.
# Ag er Santimanteu a zeli en dout un inean a pe bossed Jesus dré er Gummunion

| ◄ Ag er gred a zeli en dout un inean de receu Jesus dré er Gommunion | Ag er Santimanteu a zeli en dout un inean a pe bossed Jesus dré er Gummunion | Ag er séhour e sant mara inean in excelciceu a zévotion ► |
ME mab, a pe hoès receuet Jesus doh en daul santel, ha ma repose ar hou calon, hou pet er memb santimanteu em boai, a p’en douguen étré men digosté.
O Mari ! speret erbet ar en doar n’en dé capable de gomprenein, téad erbet ne éel laret, Doué é hunan a hanaüe péré a oai bet nezé er santimanteu hac er joé a hou calon.
Fé, humilité, gred, grad vad, caranté, ol er vertuïeu a gavas léh én hou calon durand en nàu mis a bassas mab Doué étré hou tigosté.
Me mab, mar comprenet erhat er bris ag er hræce e accord deoh Jesus, a p’hum ra deoh dré er Sacremant, ha péré é er santimanteu en dès én hou andret, a hui e vanquou a santimanteu aveit-ou ?
Mab-dén a zou visitet dré é Grouéour ! ur peur dré er Roué a hloër ! un inean affliget dré un Doué a gonsolation ! un dén péhani n’en dé meit pehet, dré en hani a zou er santeleah memb !
Hum humiliet ag en don a hou calon dirac t’ou ; mêlet é vadeleah péhani a zou infinimant drès ol er péh a éelleoh chongeal.
Casseit hou ingratitud passet ; goulennet é secour aveit en amzér de zonnet ; promettet dehou ur fidélité éternel.
Hum abandonnet d’er santimanteu ag er joé purran. Pedet en Ælet hac er Sænt d’obér, aveit oh de Jesus, acteu a drugairé quer bras èl ma ou mérit aveit un donnæzon quer pinhuic en dès groeit deoh.
Desiret ma vou câret hac inouret ar en doar, avel én nean, un Doué quer mad, hac a vérit quement bout câret.
Digueoret hou calon de ol en tan ag é garanté, ha desiret bout ambraset guet ou.
Eit en trugairécat ag é vadeleah, ha rac n’éellet quet er gobér a hanoh hou ç’hunan, offret dehou ol santimanteu en ineanneu santel er receu ér memb Sacremant guet devotion ha guet caranté.
Offret dehou é spécial er santimanteu a béré é cargas me halon dré é hræce, a p’hum joéntas dohon én ur fæçon quer stert dré en incarnation.
Chonget ér vertuïeu a béré é ra deoh, ér Sacremant ag en Autær, exampleu quer caër ; particuliéremant chonget én é humilité, ha goulennet guet-ou er græce de guemér scuir ar nehou.
Ér Sacremant-cé é ma cuhet non pas hemb quin revé mé ma Doué, mæs memb revé mé ma dén.
Ne uélet nitra a Jesus ér Sacremant meit dré zeulegat er fé. Goulennet guet ou cârein er vuhé cuhet hac izel, péellat doh er gloër hac en inourieu ; gobér hou c’œvreu hemb intantion erbet a vout mêlet hac estimet.
Ér Sacremant-cé, Jesus a zou dispriset guet calz a dut, ha delausquet guet calz a galoneu péré ne rant quet calz eit ou, a ra paud eit er bed, ha tout eit-ai ou hunan.
Goulennet guet-ou er græce d’andur guet patiantet en anjulieu hac ol er péh a éel displige deoh.
Chetui, me mab, er péh a zeli hou occupein ér Gommunion, hac abad en dé ma hoès bet er bonheur de receu Jesus.